**IZVANUČIONIČKA NASTAVA**

**Izvanučionička nastava** oblik je nastave koji podrazumijeva ostvarivanje planiranih programskih sadržaja izvan školske ustanove. U izvanučioničku nastavu ubrajamo: školske izlete, školske ekskurzije, terensku nastavu, školu u prirodi, posjete kinu, kazalištu, galeriji i drugoj ustanovi te druge slično organizirane oblike poučavanja i učenja izvan škole.

Cilj **izvanučioničke (terenske)** nastave jest učenje otkrivanjem u neposrednoj životnoj stvarnosti, u kojemu se učenici susreću s prirodnom i kulturnom okolinom, ljudima koji u njoj žive i koji su utjecali na okolinu.

Rad izvan škole potiče radost otkrivanja, istraživanja i stvaranja, utječe na stvaranje kvalitetnih odnosa unutar odgojno-obrazovne skupine te potiče intelektualne sposobnosti.

Izvanučionička se nastava koristi mogućnošću interdisciplinarnoga povezivanja sadržaja različitih nastavnih predmeta. Prednost takva oblika nastave jest lakše i brže učenje.

Bitno je temeljito planiranje aktivnosti izvan učionice s jasno osmišljenim ciljevima i zadaćama.

Najčešći su oblici izvanučioničke nastave školski izleti, školske ekskurzije te program škole u prirodi.

**Terenska nastava** jedan je od oblika izvanučioničke nastave. Potiče intelektualnu radoznalost (otkrivanje, istraživanje, stvaranje...) te utječe na stvaranje kvalitetnih odnosa unutar odgojno-obrazovne skupine.

**Ciljevi terenske nastave jesu:**

– učenje otkrivanjem u neposrednoj životnoj stvarnosti

– upoznavanje učenika s prirodnom i kulturnom baštinom

– upoznavanje s ljudima koji žive u određenome okruženju

– učenje o utjecajima na okolinu i sl.

Terenska nastava može biti jednosatna ili višesatna, poludnevna, jednodnevna i višednevna s obzirom na vremenske okvire trajanja. S obzirom na broj uključenih predmeta, može biti jednopredmetna ili višepredmetna. Kod višepredmetne terenske nastave najčešće se radi o korelaciji među nastavnim predmetima te se koristi mogućnošću interdisciplinarnoga povezivanja sadržaja različitih predmeta, što olakšava učenje.

Za terensku nastavu i terenski rad učitelj izrađuje izvedbeni plan i program koji obuhvaća odgojno-obrazovne ciljeve, ishode učenja, nastavna sredstva, oblike rada, metode, tehnike i postupke istraživanja, načine i oblike praćenja te elemente i kriterije vrednovanja ostvarenih ciljeva i ishoda.

Odgojno-obrazovni ciljevi i ishodi učenja u terenskoj nastavi i terenskome radu proizlaze iz nacionalnoga kurikuluma, predmetnih kurikuluma i nastavnoga programa pojedinih nastavnih predmeta.

U redovnoj nastavi taj je oblik rada nažalost premalo zastupljen iako se smatra jednim od najučinkovitijih metoda rada jer se radi o stjecanju iskustva iz *prve ruke*, a izvorna stvarnost osnova je rada.

Smatram da bi jedan od dobrih načina učenja bio poticanje povezivanja gradskih i seoskih škola. To bi dalo mogućnost rada u novome prostoru u drukčijim uvjetima, što bi sigurno djecu veselilo: dolazak seoske djece u gradsku školu i npr. jedan sat nastave u učionici svojih gradskih prijatelja nakon ili prije obilaska obilježja grada, dok bi taj isti dan gradska djeca boravila u njihovoj seoskoj školi, njihovu razredu i upoznavala obilježja sela. Zajedničko druženje na nekome izletu poticalo bi i razvijalo komunikaciju među vršnjacima na bolji način nego što su npr. razne društvene mreže.

|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 4 | nadnevak:  |  redni broj sata:  |
| PRIPREMA ZA IZVOĐENJE TERENSKE NASTAVE  |
| NASTAVNO PODRUČJE /NASTAVNA TEMA:  | PRIRODA NAS OKRUŽUJE |
| NASTAVNA JEDINICA:  | **Priroda nas okružuje – terenska nastava** |
| KLJUČNI POJMOVI:  | priroda, živa i neživa priroda, životni uvjeti  |
| VRIJEDNOSTI:  | **1. znanje**2. solidarnost3. identitet**4. odgovornost** |
| KOMPETENCIJE:  | **1. komunikacija na materinskome jeziku**2. inicijativnost i poduzetnost3. socijalna i građanska kompetencija4. učiti kako učiti5 kulturna svijest i izražavanje |
| CILJ SATA:  | Usvojiti sadržaje o prirodi kao o svemu što nas okružuje te razvijati svijest o potrebi čuvanja prirode kao temelja našega života.  |
| OBRAZOVNA POSTIGNUĆA:  | razlikovati obilježja žive i nežive prirode; imenovati životne uvjete; uočavati i pratiti promjene u prirodi i njihov utjecaj na život; razlikovati jesen, zimu, proljeće i ljeto; uočavati odnose u prirodi te ovisnost o životnim uvjetima; bogatiti rječnik  |
| ISHODI UČENJA:  | Imenuje životne uvjete i njihov utjecaj na živi svijet; primjenjuje znanje o razlikama među godišnjim dobima.  |
| ZADATCI NASTAVE: a) obrazovni (materijalni) b) funkcionalnic) odgojni | a) utvrditi dijelove žive i nežive prirode u okruženju – nabrojiti ih, navesti njihova obilježja (boja, miris, veličina, prostor u kojemu raste); uočavati boje u prirodi, izgled drveća, polja, vrtova; uočavati odnose u prirodi te utvrditi što utječe na promjenu visine, veličine b) uočiti uzročno-posljedične veze – biljni i životinjski svijet; razvijati sposobnosti logičkoga zaključivanja, uočavanja; razvijati usmeno izražavanje – opisivanjec) razvijati ljubav prema prirodi; razvijati pravilan odnos prema očuvanju prirode – poštivati upozorenja o zabrani bacanja otpada u prirodu; razvijati pravilno stajalište prema samostalnome i skupnome radu  |
| NASTAVNE METODE:  | usmeno izlaganje, razgovor, metoda praktičnoga rada, pisanje, čitanje i rad s tekstom, demonstracija  |
| OBLICI NASTAVE:  | frontalni rad (F), individualni rad (I), rad u skupini (S), rad u paru (P)  |
| NASTAVNI IZVORI, SREDSTVA I POMAGALA:  | izvorna stvarnost, računalo, projektor, fotoaparat, kartice za igru *memory* |
| KORELACIJA:  | Tjelesna i zdravstvena kultura, Hrvatski jezik, Likovna kultura  |
| MEĐUPREDMETNE TEME:  | 1. Osobni i socijalni razvoj2. Zdravlje, sigurnost i zaštita okoliša3. Učiti kako učiti4. Uporaba informacijske i komunikacijske tehnologije5. Građanski odgoj i obrazovanje |

|  |
| --- |
| PLAN PLOČE  PRIRODA NAS OKRUŽUJE  ŽIVA NEŽIVA Sunce životinje biljke ljudi voda zrak tlo ŽIVA PRIRODA OVISI O NEŽIVOJ PRIRODI!NE SMIJEMO ZAGAĐIVATI PRIRODU! |

|  |  |
| --- | --- |
| PRETHODNA PRIPREMA:  | nastavni listić, slajdovi  |

|  |  |  |
| --- | --- | --- |
| REALIZACIJA TERENSKE NASTAVE – naselje Rugvica  | aktivnosti za učenike | oblik rada(I, F, P, S),trajanjeaktivnosti  |
| 1. UVOD

Razgovor o promjenama u prirodi i tablica asocijacije (Sunce, trava, voda, ptica, polje, zrak) – rješenje: PRIRODA. |  | I, F(5 min) |
| 1. POLAZAK IZ ŠKOLE
* Šetnjom kroz naselje uočavamo kako izgledaju vrtovi, polje, obala, bare, voćke u voćnjaku (uočavamo djelovanje čovjeka na prirodu); fotografiram određene detalje.
* DOLAZAK NA NASIP.
* *Gdje se nalazimo?* (Na nasipu.) *S nasipa nam je najljepši pogled, zašto?* (To je uzvisina.) *Je li nasip nešto što je napravila priroda ili čovjek?* (Čovjek.) *Zašto je izgrađen nasip?* (Za zaštitu od poplave.)
* Nalazimo se na prostoru u čijemu okolišu možemo vidjeti drveće, grmove, livadu, vrt.
* Razgovaramo o prirodi koja nas okružuje. Učenici opisuju što sve vide.

*Što je u njoj živo?* (Drveće, životinje, cvijeće, trava, razne biljke, ljudi – prolaznici.)*Oni su svi živi, ali se po nečemu razlikuju – po čemu?*(Izgledu – visini, veličini; biljke miruju, a životinje i ljudi se kreću i glasaju; sve biljke nemaju iste listove, iste cvjetove, cvjetovi su različitih boja i oblika latica; drveće ima različitu debljinu debla, veličinu krošnje, oblik listova.)*Bez čega sve to ne bi moglo živjeti?* (Bez životnih uvjeta.)*Koje životne uvjete možemo vidjeti oko sebe?* (Sunce, tlo, zrak, vodu.) *Što mislite, koji nam je od njih najvažniji?* (SVI SU JEDNAKO VAŽNI.) * *Naučili smo da je živa priroda ovisna o neživoj i obratno. Kako to možete ovdje dokazati? Zapišite na listić.* Kratka analiza podataka svake skupine.
* 1. skupina: POGLED NA VRT, POLJE I VOĆNJAK – Čovjek obrađuje tlo i sadi biljke potrebne za hranu koje neće uspjeti ako nisu zadovoljeni svi životni uvjeti.
* *Kakvo mora biti tlo da bi biljke uspijevale?* (Nezagađeno i dovoljno vlažno.) *Kako čovjek zagađuje tlo?* (Bacanjem umjetnoga gnojiva i raznih kemikalija za uništavanje korova, bacanjem otpada.)
* 2. skupina: MI SAMI – ČOVJEK – Pokušajmo začepiti nos i zatvoriti usta – nećemo dugo izdržati jer nam nedostaje zraka, odjeveni smo primjereno temperaturi.

*Kakav mora biti zrak koji živa bića udišu?* (Čist.) *Što mislite, je li čišći zrak na selu ili u gradu? Što sve zagađuje zrak?* (Dimovi iz kućnih i tvorničkih dimnjaka, ispušni plinovi iz motornih vozila.)3. skupina: VODA – *Pokraj kakve se vode nalazimo?* (Tekućice.) *Kako se zove? (Rijeka Sava.) Možemo li piti vodu iz Save? Zašto?* (Zagađena je – u nju se ispuštaju otpadne vode iz tvornica i kuća.) *A gdje se u prirodi nalazi pitka voda?* (U tlu.) *Gdje bismo onda u prirodi mogli popiti čistu vodu?* (Na izvoru.)*Uočljivo je nedopušteno odlaganje otpada što je kažnjivo jer se i na taj način zagađuje priroda, a time i naši životni uvjeti.* 1. OBROK
2. LIKOVNA RADIONICA – Razgovaramo o motivima koje možemo crtati: *Mi smo sada u prirodi i crtat ćemo ono što vidimo ispred sebe – dio prirode*. *Takav motiv u slikarstvu nazivamo pejsaž.*
* Učenici crtaju pastelama (ne gledaju svi u istome smjeru).
* Pjevanje pjesme *Teče, teče bistra voda.*

6. TJELESNA I ZDRAVSTVENA KULTURA * Na obližnjemu travnatom igralištu organiziramo momčadske i štafetne igre.
 | promatraju, uočavaju, razlikuju, brojekreću seslušaju  | I, F(15 minuta) I, F(10 min) I, F, S20 min 15 minI, F 45 min I, P, S5 minI, S30 min |
| RAD NAKON IZVOĐENJA TERENSKE NASTAVE 1. Razgovor i sređivanje dojmova1. SAŽIMANJE I UOPĆAVANJE

Gledamo snimljene kadrove – učenici objašnjavaju što vide.      Sava – voda oblak drveće mačke     cvijet pas stijena Sunce* Razvrstavamo promatrane motive u dva stupca: ŽIVO (drveće, trava, maslačak, mačke, pas ) i NEŽIVO (voda, nebo, oblak, sunce, stijena).
* Rješavanje listića koji lijepe u bilježnicu; analiza odgovora.
1. STVARALAČKI RAD – izraditi manji plakat o jednome od životnih uvjeta.
 | zapažanje, objašnjavanje, logičko zaključivanje | I, F10 minuta |

|  |
| --- |
| NASTAVNI LISTIĆ1. Prirodu dijelimo na \_\_\_\_\_\_\_\_\_\_ i \_\_\_\_\_\_\_\_\_\_\_\_ prirodu.
2. Životni uvjet potreban za disanje je \_\_\_\_\_\_\_\_\_\_\_\_\_\_\_.
3. Tekućina bez koje nema života je \_\_\_\_\_\_\_\_\_\_\_\_\_\_\_\_.
4. Toplinu i svjetlost daje nam \_\_\_\_\_\_\_\_\_\_\_\_\_\_\_\_\_\_.
5. Što biljka ima, a čovjek nema (tri odgovora)? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 |